Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 70/13/5511	Žilina, 29.4.2013
EEČ : 2-43-212-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX republiky 
	sídlo organizácie: XXXXX, XXXXX, XXXXX
Obsahom zmieru je:
a.	Peňažná suma určená na všeobecne prospešné účely: 90,00 € 
b.	Konkrétny adresát peňažnej sumy určenej na všeobecne prospešné účely: Žilinské venuše, A. Rudnaya č. 21, Žilina,  IČO:37802488 
c.	Suma odovzdaná štátu na peňažnú pomoc obetiam trestnej činnosti: 90,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Žilina pod spisovou značkou ORP-8/DI-ZA-2013.
Dňa 11.12.2012 v čase o 07.05 h viedol nákladné motorové vozidlo značky Nissan Navara, evidenčného čísla XXXXX v katastri obce Strečno, po ceste I/18 v smere od Martina do Žiliny, pričom v km 468.500 neprispôsobil rýchlosť jazdy poveternostným podmienkam, dostal sa s vozidlom do šmyku, následne prešiel do protismeru, kde narazil do vozidla Opel Vectra, ev. čísla XXXXX, ktoré viedol vodič XXXXX, ktorému z nedbanlivosti spôsobil pomliaždenie oblasti ľavej kľúčnej kosti s odierkou a krvnou podliatinou, pomliaždenie oblasti ľavého predlaktia na vonkajšej bočnej strane s odierkou a krvnou podliatinou, pomliaždenie hrudnej kosti, pomliaždenie oblasti hrebeňa lopaty bedrovej vpredu s krvnou podliatinou, ktoré zranenia si vyžiadali práceneschopnosť v trvaní 12 dní a jeho spolujazdkyni XXXXX spôsobil pomliaždenie pier úst, pomliaždenie dolných rebier s krvnou podliatinou, pomliaždenie ľavého predlaktia s krvnou podliatinou, pomliaždenie oboch kolien s krvnou podliatinou a kožnými odierkami, ktoré zranenia si vyžiadali práceneschopnosť v trvaní 13 dní
pričom vodič XXXXX svojim konaním porušil ustanovenie § 16 ods. 1 zákona 8/2009 Z. z. o cestnej premávke.

Odôvodnenie: 
     Policajný orgán ODI Žilina  uznesením pod sp. zn. ČVS: ORP-8/DI-ZA-2013 zo dňa 18. 01. 2013 podľa  § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX  pre prečin ublíženia na zdraví podľa § 158 Trestného zákona.
 
       V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škodovú udalosť nahlásil v zákonnej poisťovni vozidla, ktorá bude poškodeným plniť ich nároky na náhradu škody.

       Skutočnosť uzavretia zmieru medzi obvineným a poškodenými  je zrejmá z dohody uzatvorenej dňa 24. 04. 2013 na Okresnom súde v Žiline.
       
       Pred samotným rozhodnutím o schválení zmieru bol obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodenými dobrovoľne.

       Výšku peňažnej sumy určenej na verejnoprospešné účely som stanovil na 180,--€, 50 %  uvedenej sumy, t. j. 90,-€ patrí štátu na peňažnú pomoc poškodeným trestnými činmi a 50 % sumy, t. j. 90,--€ je určený občianskemu združeniu Žilinské venuše, A. Rudnaya č. 21, Žilina, XXXXX XXXXX.,pričom  suma 180,-€ bola dňa  15. 04. 2013 poukázaná na účet Krajskej prokuratúry v Žiline XXXXX vedenom v štátnej pokladnici.

       Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor